section_heading: Povijest
paragraph_text: Područje je u prapovijesti i antici bilo naseljeno. Kraj ceste je jednobrodna crkva sv. Roka, izgrađena 1860. na mjestu starije. Na oltaru je Cornerova pala; na pročelju rustični reljef Krista, karakterističan za Buzeštinu. U crkvu je uzidano nekoliko antičkih reljefa, a ima i antičkih natpisa romaniziranoga autohtonog stanovništva s histarskim imenima, npr. nadgrobna stela Petronija Voltimesija, koja se nalazi u ročkom lapidariju. Naselje je nastalo okupljanjem zaseoka: Bršćak, Draga, Žulići, Pavletići, Premci, Pahari, Bartulasi, Krbavske vasi, Vuki (Kjebri), Fabruži, Glavići te područja od crkve sv. Roka pa do stare područne škole gdje granice između zaseoka gotovo i nema a često je i drukčije protumačena. Može se slobodno reći da je ovo selo ugostitelja, kovača, postolara ali prije svega boćara i željezničara. Ovaj je kraj u povijesti bio jedan od najrazvijenijih a sve zahvaljujući željeznici i dobroj povezanosti s Pulom i Trstom gdje je lokalno stanovništvo prodavalo mlijeko, meso i ostalo.<ref>